**П Р О Е К Т Н А Д О Г О В О Р**

**…………………. година**

Днес, …………...2014 година, в гр. Мездра, между:

1. **„Специализирана болница за долекуване, продължително лечение и рехабилитация по вътрешни болести- Мездра” ЕООД**

*/наименование на възложителя/*

със седалище и адрес на управление гр. **Мездра**, ул. **„Манастирище”** № **100**, рег. по ф.д. **№912/2000** година по описа на **Врачански окръжен съд**, ЕИК **000192383**, представлявана от **д-р Валя Митова Божинова- Управител**

*/име и длъжност на управляващия/представляващия възложителя/*

наричан по-долу **ВЪЗЛОЖИТЕЛ**, от една страна

**И**

2. **„…………………….“**

със седалище и адрес на управление гр. **………………………….,** община **…………………….,** район **…………………….,** бул. **………………………,** ул………………………….., ЕИК **………………………..**, представлявано от **………………………………………………………..**

*/име и длъжност на управляващия/представляващия дружеството/*

наричан по-долу **ИЗПЪЛНИТЕЛ**, от друга страна

се сключи настоящият договор с предмет: **„Доставка на медикаменти и техните аналози за нуждите на пациенти на „СБДПЛРВБ-Мездра“ ЕООД”** по обособени позиции.

Страните се договориха за следното:

**І.ПРЕДМЕТ НА ДОГОВОРА**

Чл.1. **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши на свой риск, при условията на настоящия договор и срещу възнаграждение следното: **„Доставка на медикаменти и техните аналози за нуждите на пациенти на „СБДПЛРВБ-Мездра“ ЕООД”** по обособени позиции както следва:

**………………………………………………………………………………………**

**……………………………………………………………………………………...**

**……………………………………………………………………………………….**

Чл.2. Прогнозни количества на медикаментите и цени са посочени в приложена Ценова оферта/Спецификация на **ИЗПЪЛНИТЕЛЯ** и представляват неразделна част към настоящият договор.

Чл.3. Количествата и обемите на посочените в Спецификацията медикаменти са прогнозни и зависят от приема на пациенти през годината. Възложителят има право да променя определените в Ценова оферта/Спецификация прогнозни количества в съответствие със своите конкретни нужди и не е задължен да закупи цялото количество, посочено в същата.

**ІІ. СРОК ЗА ИЗПЪЛНЕНИЕ НА ДОГОВОРА**

Чл.3. Срокът за изпълнение на настоящият договор е една година и започва да тече от ……………….. година.

**ІІІ. УСЛОВИЯ НА ДОСТАВКАТА. ЦЕНИ И ПЛАЩАНИЯ**

Чл.4. Доставките по този договор се извършват през срока на договора съобразно предварителна заявка в писмена форма подадена от **ВЪЗЛОЖИТЕЛЯ**. В бързи случаи заявката може да бъде извършвана и по факс, телефон или по друг подходящ начин.

Чл.5. Заявените артикули се доставят до болничната аптека на **„СБДПЛРВБ-Мездра” ЕООД**- гр. Мездра, ул. Манастирище” №100 с транспорт на **ИЗПЪЛНИТЕЛЯ**.

Чл.6. Заплащането на доставените медикаменти се извършва срещу редовно издаден платежен документ от **ИЗПЪЛНИТЕЛЯ** по оферираните от същия и приети от **ВЪЗЛОЖИТЕЛЯ** цени разсрочено в срок от ………… /…………../ дни от издаване на фактурата.

Чл.7. Всички плащания в полза на **ИЗПЪЛНИТЕЛЯ** се извършват по сметка: **……………………………………….; BIC: ………………………**

**ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл.8. **ВЪЗЛОЖИТЕЛЯТ** е длъжен:

1. Да заяви на **ИЗПЪЛНИТЕЛЯ** необходимите по вид и количество медикаменти.
2. Да заплати доставените медикаменти съгласно Спецификация, неразделна част от договора.
3. Да осигури достъп на **ИЗПЪЛНИТЕЛЯ** до складовите помещения и да определи лице, което да приеме доставените медикаменти и да подписва документите по приемането на стоката.
4. Да съхранява получените медикаменти в съответствие с националните стандарти.

Чл.9. **ВЪЗЛОЖИТЕЛЯТ** има право:

1. **ВЪЗЛОЖИТЕЛЯТ** има право да заявява медикаменти на цени по настоящия договор.
2. Цените на медикаментите следва да не надвишават референтните стойности, определени в актуално Приложение №2 към Позитивен лекарствен списък. Цената на доставените медикаменти е фиксирана и не подлежи на промяна за срока на договора, освен в случаите по чл.43, ал.2 от ЗОП. В случай, че през времето на действие на договора стойността по чл.50 от Наредбата за регулиране и регистриране на цените на лекарствените продукти, условията, правилата и критериите за включване, промени и/или изключване на лекарствени продукти от Позитивния лекарствен списък и условията и реда за работа на Комисията по цени и реимбурсиране стане по-ниска от договорената, **ВЪЗЛОЖИТЕЛЯТ** безусловно заплаща лекарствените продукти на по-ниската цена, от датата на влизане в сила на конкретното решение.
3. **ВЪЗЛОЖИТЕЛЯТ** има право по всяко време да контролира качеството и количеството на доставените медикаменти, като при констатация за некачествени стоки същия следва незабавно да уведоми за това **ИЗПЪЛНИТЕЛЯ.** В този случай **ВЪЗЛОЖИТЕЛЯТ** има право да върне некачествените продукти и по негов избор да иска замяната им с други или да откаже тяхното плащане.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл.10. **ИЗПЪЛНИТЕЛЯТ** е длъжен:

1. Да извършва доставките качествено и в срок както следва:

 - при обичайни заявки ………………………..;

 - при спешни заявки …………………………... .

2. Да извършва доставките на заявените стоки със собствен транспорт и за своя сметка.

3. Да доставя лекарствени продукти, които отговарят на ЗЛПХМ- трябва да притежават валидно разрешение за употреба в страната, издадено по реда на ЗЛПХМ или Регламент /ЕО/ №726/2004 година на Европейския парламент и Съвета /чл.23, ал.1 на ЗЛПХМ/.

4. Срокът на годност на предлаганите лекарствени продукти следва да не бъде по-малък от 60 /шестдесет/ на сто от обявения от производителя към датата на всяка доставка.

5. В случай на доставка на лекарствен продукт с по-кратък от договорения срок на годност, **ИЗПЪЛНИТЕЛЯТ** заплаща неустойка както следва:

от 59.99% до 50%- 5% върху стойността на доставката;

от 49.99% до 40%- 10 % върху стойността на доставката;

от 39.99% до 30%- 30% върху стойността на доставката;

от 29.99% до 20%- 60% върху стойността на доставката;

под 20%- 90% върху стойността на доставката.

6. Доставката на лекарствен продукт с остатъчен срок на годност по-малък от 40 на сто от обявения от производителя се извършва само с мотивирано решение на **ВЪЗЛОЖИТЕЛЯ** за конкретно количество, определено от него.

Чл.11. **ИЗПЪЛНИТЕЛЯТ** има право:

1. Да получи от **ВЪЗЛОЖИТЕЛЯ** договорената сума в указаните по-горе срокове по чл.6 от настоящият договор.

**VI. ОТГОВОРНОСТ ЗА НЕТОЧНО ИЗПЪЛНЕНИЕ, РЕКЛАМАЦИИ**

Чл.12. **ВЪЗЛОЖИТЕЛЯТ** има право да предявява пред **ИЗПЪЛНИТЕЛЯ** рекламации за:

- количество и/или некомплектованост на доставените медикаменти;

- качество и липса на съпровождащи сертификати.

Чл.13. Рекламации за явни недостатъци могат да бъдат предявявани в 14-дневен срок от доставките.

Чл.14. **ВЪЗЛОЖИТЕЛЯТ** е длъжен да уведоми писмено **ИЗПЪЛНИТЕЛЯ** за наличието на дефекти в 14-дневен срок от установяването им.

Чл.15. Във всяка рекламация се посочват: точното количество на получените медикаменти, основанието за рекламацията и конкретното искане на **ВЪЗЛОЖИТЕЛЯ.** Към рекламацията се прилага копие от сертификата за качество, получен заедно с другите дължими документи съгласно договора.

Чл.16. В 24-часов срок от получаване на рекламацията **ИЗПЪЛНИТЕЛЯТ** е длъжен да отговори на **ВЪЗЛОЖИТЕЛЯ** в писмена форма приема ли рекламацията или я отхвърля.

Чл.17. В случай на рекламация за явни недостатъци **ИЗПЪЛНИТЕЛЯТ** е длъжен в 24 часов срок от получаването на рекламацията, за своя сметка и за свой риск да достави на място договорените медикаменти.

Чл.18. В случай на рекламация за скрити недостатъци **ИЗПЪЛНИТЕЛЯТ** е длъжен в 2-дневен срок от получаването на рекламацията, за своя сметка и на свой риск, да замени медикаментите, които са без необходимото качество, или да върне на **ВЪЗЛОЖИТЕЛЯ** съответната част от заплатената цена, заедно с лихвите от деня на плащането.

Чл.19. Правото на избор между посочените по-горе варианти- да се върне съответната част от заплатената цена или да се доставят нови медикаменти принадлежи на **ВЪЗЛОЖИТЕЛЯ,** като разходите по новото доставяне са за сметка на **ИЗПЪЛНИТЕЛЯ.**

Чл.20. За неизпълнение на всяко едно от задълженията си по настоящия договор, **ИЗПЪЛНИТЕЛЯТ** дължи неустойка в размер на 0.7% на ден върху стойността на неизпълненото в договорените срокове задължение, но не повече от 10% /десет процента/ от стойността на неизпълнението, както и обезщетение за претърпените действителни вреди в случаите, когато те надхвърлят договорената неустойка.

**VІ. ПРЕКРАТЯВАНЕ НА ДОГОВОРА**

Чл.20. Настоящият договор се прекратява:

* с изтичане на уговореният срок;
* по взаимно съгласие на страните изразено писмено;
* при неизпълнение на клаузи от договора с едномесечно предизвестие;
* форсмажорни обстоятелства;
* актове на държавни органи.

**VІІ. ЗАКЛЮЧИТЕЛНИ РАЗПОРЕДБИ**

Чл.21. Всички спорове относно сключения договор се уреждат чрез споразумения между двете страни, а при непостигане на такова от съответните компетентни органи или съгласно българското законодателство.

Чл.22. Страните по настоящият договор нямат право да прехвърлят своите права и задължения на трети страни без съгласието на другата страна.

Чл. 23. Всички промени по настоящият договор се правят в писмена форма.

За неуредените в договора въпроси се прилагат разпоредбите на действащото законодателство.

Този договор се състави, подписа и подпечата в два еднообразни екземпляра- един за **ВЪЗЛОЖИТЕЛЯ** и един за **ИЗПЪЛНИТЕЛЯ**, всеки със силата на оригинал, и влиза в сила от …………………………. година.

Неразделна част от договора са: Ценова оферта/Спецификация.

 **ВЪЗЛОЖИТЕЛ: \_\_\_\_\_\_\_\_\_\_\_\_\_\_\_\_\_ За ИЗПЪЛНИТЕЛ: \_\_\_\_\_\_\_\_\_\_\_**

 /д-р Валя Божинова- Управител/ /…………………………../

–––––––––––––––––––––––––––––––––

/Ива Захаринова- Главен Счетоводител/

Проекта на договора е съгласуван с:

–––––––––––––––––––––––––––––––

/Светла Генова- адвокат/